Publication: Magyar Közlöny
Issue: MK-2000-61 (Year: 2000, Number: 61)
Era: 1990-2004
Section: a 89/2000. (VI. 20.) Korm. rendelethez
Paragraph Index: 1361

6. Megjegyzés 6.1. A Melléklet A) listájában szereplő „szálak” kifejezés az 5501—5507 vámtarifaszám alá tartozó „természetes szálakat” és „műszálakat”, valamint a papír előállításához használt szálfajtákat jelenti. 6.2. A Melléklet A) listájában használt „természetes szálak” kifejezés a mesterséges és szintetikus szálakon kívüli egyéb szálakra vonatkozik, és a fonást megelőző fázisokra korlátozódik, beleértve a hulladékot is, és — hacsak másként nem jelölik — a „természetes szál” kifejezés magában foglalja a kártolt, fésült vagy másként feldolgozott — de nem fonott — szálakat. 6.3. A „természetes szálak” kifejezés magába foglalja a 05.03 vámtarifaszám alá tartozó lószőrt, az 5002 és 5003 vámtarifaszám alá tartozó selymet, valamint az 5101— 5105 vámtarifaszámok alá tartozó gyapjúszálakat, a finom vagy durva állati szőröket, továbbá az 5201—5203 vámtarifaszámok alá tartozó pamutszálakat és az 5301—5305 vámtarifaszámok alá tartozó más növényi eredetű rostokat is. 6.4. A Melléklet A) listájában használt „műszál” kifejezés az 5501—5507 vámtarifaszámok alá tartozó szintetikus vagy mesterséges fonókábel, vágott szál vagy hulladék megjelölésére szolgál. 6.5. A Melléklet A) listájában használt „textilpép” és „vegyi anyagok” kifejezések azon nem-textil anyagok leírására szolgálnak, (ezek nem osztályozhatók az 50—63. Árucsoportokba), amelyeket mesterséges vagy szintetikus szálak vagy fonalak, vagy papír gyártásához használt szálak előállítására használnak fel. 6.6. A két vagy több textilanyagból előállított termékek esetében a 3. oszlop rendelkezéseit kell alkalmazni minden egyes olyan textilanyagra, amelyből maga a keverék áll.

Source: https://magyarkozlony.hu/hivatalos-lapok/b3a4bd638accf367b830e66f0c046811e688afbb/dokumentumok/5db687d197917c2020dbd486f3136143f70fe5da/letoltes